รัฐบาลไทย-ข่าวทำเนียบรัฐบาล-มท.1 มอบโล่รางวัลเกียรติยศด้านกิจกรรมเฉลิมพระเกียรติแก่ผู้ว่าราชการจังหวัดขอนแก่น-นครสวรรค์-ยะลา โครงการแสงนำใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติฯ
วันพฤหัสบดีที่ 16 พฤศจิกายน 2566
16/11/2566
มท.1 มอบโล่รางวัลเกียรติยศด้านกิจกรรมเฉลิมพระเกียรติแก่ผู้ว่าราชการจังหวัดขอนแก่น-นครสวรรค์-ยะลา โครงการแสงนําใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติฯ
มท.1 มอบโล่รางวัลเกียรติยศด้านกิจกรรมเฉลิมพระเกียรติแก่ผู้ว่าราชการจังหวัดขอนแก่น-นครสวรรค์-ยะลา โครงการแสงนําใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติฯ พร้อมย้ําความมุ่งมั่นของกระทรวงมหาดไทยในการร่วมขับเคลื่อนกิจกรรม
มท.1 มอบโล่รางวัลเกียรติยศด้านกิจกรรมเฉลิมพระเกียรติแก่ผู้ว่าราชการจังหวัดขอนแก่น-นครสวรรค์-ยะลา โครงการแสงนําใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติฯ พร้อมย้ําความมุ่งมั่นของกระทรวงมหาดไทยในการร่วมขับเคลื่อนกิจกรรมอย่างต่อเนื่อง เพื่อให้ประชาชนคนไทยมีสุขภาพที่ดีห่างไกลโรค
วันนี้ (16 พ.ย. 66) เวลา 10.45 น. ที่ห้องประชุมสิรินธร อาคารเฉลิมพระเกียรติ ชั้น G โรงพยาบาลศิริราช นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย มอบโล่รางวัลเกียรติยศของกระทรวงมหาดไทยให้แก่จังหวัดที่ได้รับคะแนนสูงสุดด้านกิจกรรมเฉลิมพระเกียรติ พร้อมร่วมเป็นเกียรติและสักขีพยานในพิธีมอบถ้วยรางวัลพระราชทาน โครงการแสงนําใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติ โดยมี ศาสตราจารย์ นายแพทย์อภิชาติ อัศวมงคลกุล คณบดีคณะแพทย์ศาาตร์ศิริราชพยาบาล มหาวิทยาลัยมหิดล เป็นประธาน โอกาสนี้ นายสุทธิพงษ์ จุลเจริญ ปลัดกระทรวงมหาดไทย นางสาวไตรศุลี ไตรสรณกุล เลขานุการรัฐมนตรีว่าการกระทรวงมหาดไทย นายขจร ศรีชวโนทัย อธิบดีกรมส่งเสริมการปกครองท้องถิ่น คณะทํางานรัฐมนตรีว่าการกระทรวงมหาดไทย นายประสพโชค อยู่สําราญ ที่ปรึกษาปลัดกระทรวงมหาดไทย ตลอดจนภาคีเครือข่าย อาทิ นางสาวพินทองทา ชินวัตร คุณากรวงศ์ กรรมการและเลขานุการมูลนิธิไทยคม นายณณัฏฐ์ หงษ์ชูเวช ที่ปรึกษารัฐมนตรีว่าการกระทรวงการท่องเที่ยวและกีฬา ดร.วรัท พฤกษาทวีกุล หัวหน้าผู้ตรวจราชการกระทวงศึกษาธิการ รักษาราชการแทนรองปลัดกระทรวงศึกษาธิการ นายอนันต์ ดนตรี หัวหน้าผู้ตรวจการกระทรวงการพัฒนาสังคมและความมั่นคงของมนุษย์ รองศาสตราจารย์ ดร.นายแพทย์ยงยุทธ ศิริวัฒนอักษร ผู้อํานวยการโรงพยาบาลศิริราช รองศาสตราจารย์ นายแพทย์ยงชัย นิละนนท์ ประธานศูนย์โรคหลอดเลือดสมองศิริราช นพ.วันชัย สัตยาวุฒิพงศ์ กรรมการและเลขาธิการมูลนิธิโรงพยาบาลสมเด็จพระยุพราช ดร.นายแพทย์ไพโรจน์ เสาน่วม ประธานกรรมการผู้ทรงคุณวุฒิฯ สื่อมวลชน และผู้ที่เกี่ยวข้อง ร่วมพิธี
โอกาสนี้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย มอบรางวัลโล่รางวัลเกียรติยศของกระทรวงมหาดไทย ให้แก่จังหวัดที่ชนะเลิศ ที่ได้คะแนนสูงสุดด้านกิจกรรมเฉลิมพระเกียรติ ตามลําดับ คือ รางวัลชนะเลิศ ได้แก่ จังหวัดขอนแก่น โดยนายไกรสร กองฉลาด ผู้ว่าราชการจังหวัดขอนแก่น รับมอบ รองชนะเลิศอันดับ 1 ได้แก่ จังหวัดนครสวรรค์ โดยนายทวี เสริมภักดีกุล ผู้ว่าราชการจังหวัดนครสวรรค์ รับมอบ และรองชนะเลิศอันดับ 2 ได้แก่ จังหวัดยะลา โดยนายอําพล พงศ์สุวรรณ ผู้ว่าราชการจังหวัดยะลา รับมอบ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวว่า กระทรวงมหาดไทยให้ความสําคัญในด้านการเสริมสร้างสุขภาพอนามัยที่ดีของพี่น้องประชาชน ซึ่งโครงการแสงนําใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติ ถือเป็นหนึ่งในภารกิจ “บําบัดทุกข์ บํารุงสุข”ของกระทรวงมหาดไทย ซึ่งเป็นกิจกรรมที่ส่งเสริมให้ประชาชนยึดหลักการดูแลสุขภาพอนามัย โดยมีพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงเป็นดั่ง “แสงนําใจ” และทรงเป็นแบบอย่างแก่ประชาชนชาวไทยในการรักษาสุขภาพและออกกําลังกาย อีกทั้งพระองค์ท่านยังมีพระราชกรณียกิจนานานัปการในการส่งเสริมและสนับสนุนด้านการแพทย์เพื่อดูแลพสกนิกรชาวไทย ทั้งทรงพระราชทานรถต้นแบบรักษาอัมพาตเคลื่อนที่สําหรับนําไปใช้ประโยชน์ สนับสนุนเครื่องมือแพทย์ ที่จะส่งผลทําให้คนในประเทศแข็งแรง ประเทศชาติก็จะแข็งแรง ซึ่งกิจกรรมนี้ทางกระทรวงมหาดไทยพร้อมด้วยภาคีเครือข่ายทุกภาคส่วน ได้ร่วมกันจัดกิจกรรมเพื่อส่งเสริมการออกกําลังกาย ควบคู่กับการให้ความรู้โรคหลอดเลือดสมอง และกิจกรรมเฉลิมพระเกียรติเพื่อน้อมสํานึกในพระมหากรุณาธิคุณของทั้ง 2 พระองค์ โดยพร้อมเพรียงกันทั่วทุกจังหวัด ดังนั้น จึงหวังเป็นอย่างยิ่งว่าความสําเร็จของงานในปีนี้จะต่อยอดไปสู่ปีถัดไป และกระทรวงมหาดไทยพร้อมจะเป็นส่วนสําคัญในการขับเคลื่อนในทุกมิติ ร่วมกับภาคีเครือข่ายทุกภาคส่วน โดยเฉพาะอย่างยิ่งการที่ท่านผู้ว่าราชการจังหวัดทั้ง 3 จังหวัดที่ได้รับโล่รางวัล ตลอดจนทุกจังหวัดทั่วประเทศ ได้ร่วมจัดกิจกรรมกับพี่น้องภาคีเครือข่าย ห้าง ร้าน มูลนิธิ สมาคม และพี่น้องประชาชนทุกพื้นที่ แสดงถึง "การเป็นต้นแบบส่งเสริมให้เกิดการออกกําลังกายทั่วประเทศ" เพื่อทําให้พี่น้องประชาชนได้มีคุณภาพชีวิตที่ดี นําไปสู่ประโยชน์สูงสุดต่อพี่น้องประชาชน อันจะเป็นรากฐานในการดําเนินชีวิตอย่างยั่งยืน
นายสุทธิพงษ์ จุลเจริญ ปลัดกระทรวงมหาดไทย กล่าวว่า นับเป็นพระมหากรุณาธิคุณที่พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงเป็นแบบอย่างด้านการออกกําลังกายให้กับปวงชนชาวไทย โดยกระทรวงมหาดไทย ได้น้อมนําพระราชจริยวัตรของทั้งสองพระองค์ มาเป็นหลักชัยในการร่วมมือกับคณะแพทยศาสตร์ศิริราชพยาบาล มหาวิทยาลัยมหิดล เพราะหน้าที่ของกระทรวงมหาดไทย คือ การบําบัดทุกข์ บํารุงสุข ซึ่งการส่งเสริมการออกกําลังกาย ถือเป็นหนึ่งในภารกิจหน้าที่ที่สําคัญ ตามนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เพราะเป็นการทําให้ประชาชนได้รับการบรรเทาความทุกข์ และเพิ่มพูนความสุขจากการทํากิจกรรมเพื่อสุขภาพ ยังผลให้ประชาชนมีความอุดมสมบูรณ์พูนสุขโดยถ้วนหน้า จึงนับได้ว่าเป็นเกียรติอย่างยิ่งที่ได้เป็นส่วนสําคัญในการขับเคลื่อนกิจกรรม "แสงนําใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติ" โดยมีผู้ว่าราชการจังหวัดทั้ง 76 จังหวัด เป็นผู้นําบูรณาการขับเคลื่อนในพื้นที่จังหวัดจนประสบผลสําเร็จตามวัตถุประสงค์ ทั้งนี้ กระทรวงมหาดไทยพร้อมสนับสนุนและเป็นส่วนสําคัญในปีต่อไป เพื่อเป็นกําลังหลักในการขับเคลื่อนโครงการนี้ อันจะนําไปสู่ประโยชน์สูงสุดต่อพี่น้องประชาชน ให้ทุกคนมีความมั่นคงแข็งแรงอย่างยั่งยืน
ศาสตราจารย์ นายแพทย์อภิชาติ อัศวมงคลกุล คณบดีคณะแพทย์ศาสตร์ศิริราชพยาบาล มหาวิทยาลัยมหิดล กล่าวว่า โครงการแสงนําใจไทยทั้งชาติฯ เป็นโครงการฯ ที่ศิริราชจัดมาอย่างต่อเนื่อง โดยปีนี้เข้าสู่ปีที่ 9 ในปีที่ผ่านมา โครงการฯ ได้รับความร่วมมือขับเคลื่อนผ่าน 3 กระทรวง คือ กระทรวงมหาดไทย กระทรวงสาธารณสุข และกระทรวงการท่องเที่ยวและกีฬา และในปีนี้จัดในหัวข้อ “คนรุ่นใหม่ ขับเคลื่อนไทยไร้สโตรค” หรือ Young Thais Fight STROKE ได้รับความร่วมมือจากกระทรวงศึกษาธิการ และกระทรวงการพัฒนาสังคมและความมั่นคงของมนุษย์ ซึ่งเป็นกระทรวงที่ดูแลเด็กและเยาวชน ซึ่งเป็นอนาคตของชาติ ให้มีความรู้โรค STROKE ปลูกฝังคนรุ่นใหม่หันมาออกกําลังกายเพื่อสุขภาพที่ดีของตน ซึ่งคณะผู้จัดมีความเชื่อมั่นว่า “คนรุ่นใหม่” จากโครงการแสงนําใจไทยทั้งชาติฯ ที่ได้รับรางวัลในวันนี้ จะเป็นผู้นําชุมชนในการให้ความรู้การดูแลตนเองอย่างถูกต้อง ตลอดจนเชิญชวนคนในชุมชนหันมาออกกําลังกายเพื่อสุขภาพที่แข็งแรง เพื่อเป้าหมายเดียวกันคือ “แผ่นดินไทย ไร้สโตรค” ทุกพื้นที่ทั่วประเทศไทย โดยผลการดําเนินกิจกรรมในปีนี้ ที่จัดขึ้นระหว่างวันที่ 24-29 ตุลาคม 2566 มีส่วนร่วมกิจกรรมออกกําลังกาย “เดิน วิ่ง ปั่น ป้องกันอัมพาต” ของคน “มากกว่า 3 แสนคนทั่วประเทศ” แบ่งออกเป็นผู้สมัครกิจกรรมเดิน วิ่ง ปั่น จํานวน 283,942 คน และ New Gen จํานวน 14,930 คน มีรายได้จากกิจกรรมออกกําลังกาย “เดิน วิ่ง ปั่น ป้องกันอัมพาต” จํานวน 77.7 ล้านบาท มอบให้มูลนิธิโรงพยาบาลสมเด็จพระยุพราช จํานวน 23.9 ล้านบาท บัญชีแสงนําใจไทยทั้งชาติฯ ระดับจังหวัด 38.2 ล้านบาท จํานวนแคลอรี่ที่วัดได้จาก 2 แอปพลิเคชัน คือก้าวท้าใจ และ Calories Credit Challenge รวม 859,067,459 กิโลแคลอรี รวมเดินทางรอบโลก เท่ากับ 329.79 รอบ ซึ่งมากกว่าปีที่แล้ว 283.43 รอบ